বোটক্স করানো জন্য সাধারণ কোন বয়স সীমা নেই৷ তবে বোটক্স যেহেতু বলিরেখা কমানোর জন্য করা হয়, তাই নির্দিষ্ট বয়সের পরেই রোগীরা আসেন৷ এই ট্রিটমেন্টের আগে রোগীর ডাক্তারি ইতিহাস নেওয়া জরুরি৷ বোটক্স যেহেতু মাসল ট্রিটমেন্ট, তাই রোগীর পেশিজনিত কোন সমস্যা আছে কিনা তা দেখে নেওয়া অত্যন্ত প্রয়োজনীয়৷ অনেক সময় দেখা যায়, বিয়ের আগে অনেকে বোটক্স করানোর জন্য আসেন৷ কারণ, মেকআপ করার পর হাসলে বা কথা বললেই মুখে ভাঁজ দেখা যায়৷ তাই শুধু সেইদিনের জন্যও অনেকে বোটক্স করে থাকেন৷